**P4**

EELNÕU 27.02.2020

**1-2.1/275-EN**

**M Ä Ä R U S**

**Märjamaa 17. märts 2020 nr …**

**Märjamaa valla õppestipendiumi maksmise tingimused ja kord**

Määrus kehtestatakse kohaliku omavalitsuse korralduse seaduse § 22 lg 1 p 5 ja tulumaksuseaduse § 19 lg 5 p 1 alusel

**§ 1. Üldsätted**

1. Käesolev määrus sätestab valla eelarvest makstava õppestipendiumi (edaspidi *stipendium*) taotlemise, maksmise, peatamise, tagastamise tingimused ja korra.
2. Stipendiumi eesmärk on toetada ja motiveerida Märjamaa vallale (edaspidi *valla*) oluliste erialade õppureid kindlustamaks vajalike spetsialistide olemasolu.
3. Stipendiumi taotletakse teadmiste või oskuste omandamise, võimete arendamise ning loomingulise või teadusliku tegevuse soodustamiseks.
4. ~~Märjamaa Vallavolikogu (edaspidi~~ *~~volikogu~~*~~) kinnitab iga aasta eelarves valla stipendiumide summa.~~
5. Stipendiumide määramine, maksmine, maksmise peatamine ja lõpetamine ning järelevalve on Märjamaa vallavalitsuse (edaspidi *vallavalitsus*) pädevuses.

**§ 2. Stipendiumi maksmise tingimused**

1. Stipendiumi makstakse isikule, kes vastab järgmistele tingimustele:
2. taotleja töö- või ametikoht on valla ametiasutuses või vallavalitsuse hallatavas asutustes.
3. taotleja omandab taotlemise ajal kutse-, kõrgharidust või akadeemilist kraadi.
4. taotleja töötab vähemalt 0,5 töö- või ametikoha koormusega.
5. Töö- või ametikohana käesolevas määruse mõistes käsitletakse:
6. töötamist valla ametiasutuses;
7. töötamist vallavalitsuse hallatavas asutuses.
8. Kõrgharidusena käesoleva määruse mõistes käsitletakse kõrgharidust ülikooliseaduse tähenduses.
9. Kutseharidusena käesoleva määruse mõistes käsitletakse kutsekeskharidust Eesti Vabariigi haridusseaduse tähenduses.
10. Stipendiumi on võimalik taotleda täiskoormusega õppes õpitava eriala nominaalõpiaja jooksul.

**§ 3. Stipendiumi suurus ja toetuse maksmise periood**

1. ~~Volikogu otsustab igal aastal vallaeelarve menetlemisel käesoleva korra järgi makstava stipendiumi.~~
2. Stipendiumit makstakse 40% stipendiumi määramise aastal Vabariigi Valitsuse kehtestatud kuu töötasu alammäärast.
3. Stipendiumi määratakse üheks õppeaastaks. Stipendiumi makstakse õppe toimumise ajal üldjuhul septembrist juunini (kaasa arvatud).

**§ 4. Stipendiumi taotlemine**

1. Vallavalitsus kuulutab välja konkursi stipendiaatide leidmiseks näidates ära erialad, mille õppureid kandideerima oodatakse. Konkursi teade avaldatakse Märjamaa Nädalalehes ja valla kodulehel.
2. Stipendiumi taotlemiseks esitatakse vallavalitsusele vormikohane taotlus (lisa 1) **hiljemalt 15. septembriks**. Taotluses taotleja kinnitab, et vastab stipendiumi maksmise tingimustele ja on tutvunud stipendiumi maksmise, peatamise ja tagastamise tingimustega.
3. Stipendiumi taotlusele lisatakse õppeasutuse tõend õppima asumise kohta.
4. Stipendiumi taotleja on kohustatud esitama vallavalitsusele viivitamatult andmed taotluses märgitud töö- või teenistuskoha muutuse, akadeemilise puhkuse, eksmatrikuleerimise või muu asjaolu kohta, mis annab aluse stipendiumi peatamiseks või lõpetamiseks.

**§ 5. Stipendiumi määramine**

1. Stipendiumi määramise või keeldumise otsustab vallavalitsus 10 tööpäeva jooksul peale taotluste esitamise tähtaja möödumist.
2. Stipendiumi taotlusi menetleb vallavalitsuse volitatud ametnik, kellel on vajaduse korral õigus ja kohustus kontrollida taotluses esitatud andmeid, hankida lisainformatsiooni ja nõuda taotlejalt täiendavaid andmeid.
3. Vallavalitsus otsustab stipendiumi andmise oma korraldusega.
4. Motiveeritud otsus taotluse rahuldamata jätmise kohta tehakse teatavaks viie tööpäeva jooksul.
5. Vallavalitsus sõlmib isikuga lepingu ühe kuu jooksul otsuse tegemisest arvates. Lepingus sätestatakse:
6. stipendiumi ~~saamise otstarve ja~~ suurus;
7. stipendiumi saaja (edaspidi *stipendiaat*) kohustus töötada valla ametiasutuses või vallavalitsuse hallatavas asutuses õpitud erialal vähemalt kolm aastat kutse-, kõrghariduse või akadeemilise kraadi omandamisest alates;
8. stipendiaadil on kohustus tagastada saadud stipendium täies mahus lepingu ennetähtaegsel lõpetamisel;
9. vajadusel muud tingimused.

**§ 6. Stipendiumi maksmine**

1. Stipendiumi makstakse igakuiselt eeldusel, et isik vastab käesolevas määruses sätestatud stipendiumi maksmise tingimustele.
2. Stipendiumi makstakse stipendiaadi taotluses märgitud pangakontole järgneva kuu 10-daks kuupäevaks

**§ 7. Stipendiumi maksmise peatamine**

1. Stipendiumi ei maksta:
2. rasedus- ja sünnituspuhkuse ja lapsehoolduspuhkuse ajal;
3. aja- või asendusteenistusekohustuse täitmisel;
4. õpingutest võetud akadeemilise puhkuse ajal.
5. Stipendiaat teavitab vallavalitsust kirjalikku taasesitamist võimaldavas vormis vähemalt 10 tööpäeva enne rasedus- ja sünnituspuhkusele, lapsehoolduspuhkusele, akadeemilisele puhkusele või aja- või asendusteenistuskohustuse täitmisele minekut.
6. Lapsehoolduspuhkuse või akadeemilise puhkuse katkestamisest või aja- või asendusteenistusest vabastamisest enne aja- või asendusteenistuse tähtaja lõppemist teavitab stipendiaat vallavalitsust kirjalikku taasesitamist võimaldavas vormis.
7. Stipendiumi maksmise peatumise asjaolude äralangemisel jätkatakse stipendiumi maksmist vastavalt lepingule.
8. Stipendiumi maksmise peatamine ja selle maksmise jätkamine vormistatakse vallavalitsuse korraldusega.

**§ 8.****Stipendiumi maksmise lõpetamine**

Stipendiumi maksmine lõpetatakse vallavalitsuse korraldusega, kui stipendiaat ei vasta käesoleva määruse § 2 lõikes 1 toodud tingimustele või ei täida § 4 lõikes 4 sätestatud kohustust.

**§ 9.****Stipendiumi tagasinõudmine**

1. Stipendiaat on kohustatud talle väljamakstud stipendiumi, kui tema pidev töötamine valla ametiasutuses või vallavalitsuse hallatavas asutuses lõpeb enne kolme aasta möödumist kooli lõpetamisest. Töötamine loetakse pidevaks stipendiaadi püsiva töövõimetuse ajal.
2. Vallavalitsuse volitatud ametnik esitab stipendiumi tagasimaksmiseks kohustatud isikule stipendiumi tagasimaksmise teatise ühe kuu jooksul stipendiaadi töölepingu või teenistussuhte lõppemisest teadasaamisest.
3. Stipendium tuleb maksta tagasi stipendiumi tagasimaksmise teatise esitamisest alates kuue kuu jooksul.
4. Stipendiaat on kohustatud tagastama temale makstud stipendiumi:
5. töölt või teenistusest vabastamisel omal algatusel enne kolme aasta möödumist kutse-, kõrghariduse või akadeemilise kraadi omandamisest;
6. töölt või teenistusest vabastamisel tööandja algatusel töötajast või ametnikust tingitud põhjustel enne kolme aasta möödumist kutse-, kõrghariduse või akadeemilise kraadi omandamisest;
7. valeandmete esitamisel.

**§10. Rakendussätted**

(1) Tunnistatakse kehtetuks Märjamaa Vallavolikogu 19.02.2008 määrus nr 89 „Märjamaa valla õppestipendiumi taotlemise, määramise ja maksmise kord“.

(2) Määrus jõustub kolmandal päeval pärast Riigi Teatajas avaldamist.

Urmas Kristal

volikogu esimees

**EELNÕU SELETUSKIRI**

|  |  |
| --- | --- |
| **Akti andja:** | Märjamaa Vallavolikogu |
| **Õigusakti liik:** | **Määrus** |
| **Õigusakti pealkiri:** | **Märjamaa valla õppestipendiumi maksmise tingimused ja kord** |
| **Õigusakti algataja:** | Vallavalitsus |
| **Eelnõu ja seletuskirja koostaja(d):** | Raivo Heinaru, endine õigusnõunik Anneli Metsalu, vallasekretär Maigi Linna, volikogu sekretär Janika Liländer |
| **Komisjonid (s.h osavallakogu), kellele eelnõu suunata arutamiseks:** | hariduskomisjon; osavallakogu |
| **Huvirühmade kaasamine ja avalik konsultatsioon:** | - |
| **Eelnõu ettekandja istungil:** | Vallasekretär Maigi Linna |
| **Õigusakti vastuvõtmiseks vajalik häälteenamus:** | poolthäälteenamus |
| **Isikud, keda kutsuda eelnõu menetluse ajaks volikogu istungile:** | - |
| **Isikud, kellele saata õigusakti ärakiri:** | Määrus avaldatakse Riigi Teatajas ja valla kodulehel |

|  |
| --- |
| 1. **Eelnõu õiguslik alus** |
| Määrus kehtestatakse:   * kohaliku omavalitsuse korralduse seaduse § 22 lõike 1 punkti 5 alusel /\_ (1)Volikogu ainupädevusse kuulub järgmiste küsimuste otsustamine:   5) toetuste andmise ja valla või linna eelarvest finantseeritavate teenuste osutamise korra kehtestamine)*./* ;   * Tulumaksuseaduse § 19 lõike 5 punkti 9 alusel/\_(5) Tulumaksuga ei maksustata stipendiumi:  1) mille maksmine on sätestatud seaduses või valla- või linnavolikogu määruses või mida makstakse riigieelarvest/   Kohaliku omavalitsuse korralduse seadus KOKS  <https://www.riigiteataja.ee/akt/130122011056?leiaKehtiv>;  Tulumaksuseadus TuMS  <https://www.riigiteataja.ee/akt/119032019108?leiaKehtiv> |

|  |
| --- |
| 1. **Eelnõu vastuvõtmise vajalikkuse põhjendus** |
| Uue ühinenud Märjamaa valla territooriumil on vajalik kehtestada uus, kogu valda hõlmav, stipendiumi taotlemise, määramise ja maksmise kord. Käesoleval ajal kehtib endise Märjamaa Valla territooriumil Märjamaa Vallavolikogu 19.02.2008 määrus nr 89 [Märjamaa valla õppestipendiumi taotlemise, määramise ja maksmise kord.](https://www.riigiteataja.ee/akt/12934197&leiaKehtiv)  Vigala vallal noore spetsialisti stipendiumit kehtestatud ei olnud. |

|  |
| --- |
| 1. **Õigusaktid, mis reguleerivad küsimust käesoleval ajal** |
| 1) Märjamaa Vallavolikogu 19.02.2008 määrus nr 89  [Märjamaa valla õppestipendiumi taotlemise, määramise ja maksmise kord](https://www.riigiteataja.ee/akt/12934197&leiaKehtiv) |

|  |
| --- |
| 1. **Eelnõu sisu ja võrdlev analüüs** |
| Võrreldes hetkel kehtiva Märjamaa valla määrusega muudetakse stipendiumi saamise tingimusi ja määramise korda.  Lisandunud tingimusteks on töötamine vähemalt 0,5 töökoormusega valla ametiasutuses või vallavalitsuse hallatavas asutuses (ei pea tingimata töötama õpitaval erialal). Stipendiaat võtab endale kohustuse töötada õpitud erialal vähemalt kolm aastat kutse-, kõrghariduse või akadeemilise kraadi omandamisest alates valla ametiasutuses või vallavalitsuse hallatavas asutuses. Stipendiumi rakendamise eesmärgiks on Märjamaa vallas puuduvate spetsialistide Märjamaa valda tööle asumise motiveerimine. Eelnimetatud lisatingimuste eesmärk on ajendatud asjaolust, et stipendiumi saavad isikud juba töötaksid ja jääksid tööle ka peale oma hariduse omandamist Märjamaa valda.  Konkursi kuulutab välja vallavalitsus ning vallavalitsus määrab ka need erialad, millel õppijaid konkreetsel aastal taotlusi esitama oodatakse. Stipendiumi määrab vallavalitsus üheks õppeaastaks. |

|  |
| --- |
| 1. **Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta** |
| Märjamaa Vallavolikogu 19.02.2008 määrus nr 89  [Märjamaa valla õppestipendiumi taotlemise, määramise ja maksmise kord](https://www.riigiteataja.ee/akt/12934197&leiaKehtiv) |

|  |
| --- |
| 1. **Õigusakti vastuvõtmisega kaasnevad rakendusaktid** |
| Puuduvad |

|  |
| --- |
| 1. **Õigusakti rakendamisega kaasnevad kulud ja katteallikad** |
| Valla 2020.a eelarves on stipendiumideks kavandatud 6480 eurot.  Töötasu alammäär on 2020.a 584 eurot, sellest 40% on 233,6 eurot.  Arvestades, et 2020.a eelarvest makstakse stipendiumi septembrist kuni detsembrini (k.a), siis ühe stipendiaadi kulu 2020.a on 934,4 eurot (6 kuu kulu, s.o 6\*233,6.- = 1401,6.- kaetakse järgmise aasta eelarvest).  Igal järgneval aastal tuleks volikogul eelarves arvestada eelneval aastal määratud stipendiumide summaga ning jooksva aasta septembris määratavate stipendiumidega.  Näiteks kui 2020.a sügisel otsustab valitsus määrata stipendiumi kahele inimesele, siis  2020.a kulu on 2\*233,6\*4 kuud = 1868,8.- ja  2021.a tuleks sel juhul kavandada 2\*233,6\*6 kuud = 2803,2.- ja lisaks 4 kuu stipendium arvestatuna x inimese kohta (arvestades 2021.a töötasu alammäära) |

|  |
| --- |
| 1. **Eelnõule lisatavad muud asjasse puutuvad materjalid** *(loetelu koos viidetega)* |
| Ei ole |

|  |  |
| --- | --- |
| **Eelnõu esitamise kuupäev** | **I lugemise eelnõu 4.12.2019**  **II lugemise eelnõu 27.02.2020** |

|  |  |  |
| --- | --- | --- |
| **Eelnõu kooskõlastaja/arvamuse andja:** | **Seisukoht ja põhjendus, ettepanekud:** | **Kuupäev:** |
| Hariduskomisjon | Ettepanekud [protokollis nr 21 (p 1)](https://atp.amphora.ee/marjamaavv/index.aspx?itm=334296) | 05.12.2019 |
| Vallavalitsus | Seisukohad hariduskomisjoni ettepanekutele [protokollis nr 52](e:%20https://atp.amphora.ee/marjamaavv/index.aspx?itm=335219) | 11.12.2019 |
| Kultuurikomisjon | Seisukohad ja ettepanekud [protokollis nr 15 (p 5)](https://atp.amphora.ee/marjamaavv/index.aspx?itm=337384) | 07.01.2020 |
| Hariduskomisjon | Ettepanekudja seisukohad [protokollis nr 22 (p 1)](https://atp.amphora.ee/marjamaavv/index.aspx?itm=345388) | 09.01.2020 |
| Vallavalitsus | Ettepanek  - välja võtta § 1 lg 4 (Märjamaa Vallavolikogu (edaspidi volikogu) kinnitab iga aasta eelarves valla stipendiumide summa.) ja § 3 lg 1 (Volikogu otsustab igal aastal vallaeelarve menetlemisel käesoleva korra järgi makstava stipendiumi.). | 04.02.2020 |
| Hariduskomisjon | Nõustus VV ettepanekuga.  Ettepanek – § 5 lõikest 5 punktist 1 jätta välja sõnad „saamise otstarve“ kuna korra kohaselt ei ole ette määratud, mis otstarbel stipendiaat stipendiumi võib kasutada. Stipendiumi üldine eesmärk on määratletud õppestipendiumi maksmise korras (s.o toetada ja motiveerida Märjamaa vallale oluliste erialade õppureid (§ 1 lg 2) ja stipendiumi taotletakse teadmiste või oskuste omandamise, võimete arendamise ning loomingulise või teadusliku tegevuse soodustamiseks (§ 1 lg 3).) | 06.03.2020 |
| Osavallakogu |  | 16.03.2020 |